ማንቸስተር ሲቲ ንኒውካስትል ብኽንደይ ስዒራታ?
ካልኣይ ደረጃ ዘላ ማንቸስተር ሲቲ ኣብ ሜዳ ኢቲሓድ ንኒውካስትል ብገፊሕ 5ብ0 ተዓዊታትላ። ሸቶታት ሲቲ ኣጉዌሮ ኣብ ካልኣይ ደቒቕ በምንገዲ ፍጹም ቅላዕ መቕጻዕቲ ብዘመዝገባ ሸቶ ኣሃዱ ኢሉ። ሰሚሪ ናስሪን ኤዲን ዜኮን ክሳብ ዕረፍቲ ክልተ ሸቶታት ብምውሳኽ ነቲ ናይ ሸቶ ፍልልይ ናብ 3ብ0 ክብ ኣበልዎ። ዴቪድ ሲልቫ ድሕሪ ዕረፍቲ ንዋሕዚ ሸቶታት ሲቲ ብምቕጻል ኣብ ናይ ክልተ ደቓይቕ ፍልልይ ማለት ኣብ 51’53’ ክልተ ሸቶታት ብምውሳኽ ንዓወት ማንቸስተር ሲቲ ናብ 5ብ0 ኣበረኾ። እዚ ድሕሪ መጋቢት 2014 እታ ጋንታ ብዝገፍሐ ናይ ሸቶ ፍልልይ ዝተዓወተትሉ ኮይኑ ተምዝጊቡላ። ሲቲ ምስ ቸልሲ ንዝጸንሐ ናይ ሸውዓት ነጥቢ ፍልልይ ናብ ሓሙሽተ ኣውሪዳቶ ኣላ።
ኣርሰናል ናብ ክሪስታል ፓላስ ተጓዒዛ ካዞርላን ጂሩድን ኣብ ሻምናይን መበል 45’ ደቓይቕ ብዘመዝገበወን ሸቶታት 2ብ1 ተዓዊታ። ንሸቶ ክሪስታል ፓላስ ሙሪ ኣመዝጊብዋ። ኣርሰናል በዚ ዓወት ተሰንያ ኣብ ሰሌዳ ደረጃታት ፕሪመር ሊግ ናብ ሳልሳይ ደረጃ ሓዂራ።
5ብ0